
Το Queen at Sea με τη Ζιλιέτ Μπινός στις αίθουσες του Φεστιβάλ!
22-28 Οκτωβρίου 2026
Οι αίθουσες του Φεστιβάλ Κινηματογράφου Θεσσαλονίκης υποδέχονται τη νέα κινηματογραφική εβδομάδα με μία νέα ταινία, με το καθιερωμένο κυριακάτικο ραντεβού της ενότητας Kids Love Cinema, καθώς και με την κορύφωση του κύκλου προβολών Σινεμά Ξανά της Ελληνικής Ακαδημίας Κινηματογράφου. Βλέπουμε στο Ολύμπιον και στην αίθουσα Παύλος Ζάννας:

· Το αμείλικτα αυθεντικό Queen at Sea, τη δεύτερη μεγάλου μήκους ταινία του Λανς Χάμερ με μια ερμηνεία ζωής από τη Ζιλιέτ Μπινός. Μια γυναίκα βρίσκεται αντιμέτωπη με την προχωρημένη άνοια της μητέρας της και με τον τρόπο με τον οποίο ο πατριός της εξακολουθεί να τη φροντίζει. Όταν τους βλέπει να έχουν σεξουαλική επαφή, καλεί την αστυνομία, γιατί θεωρεί ότι η ηλικιωμένη γυναίκα δεν είναι πλέον σε θέση να συναινέσει, πυροδοτώντας μια αλυσιδωτή αντίδραση που θα εμπλέξει κοινωνικές υπηρεσίες, ιδρύματα φροντίδας και ολόκληρη την οικογένεια.

· Βραβείο της Επιτροπής & Βραβείο Ερμηνείας σε Β΄ Ρόλο στη Μπερλινάλε
Δείτε το τρέιλερ: https://www.youtube.com/watch?v=26cWkWHr77A
Αίθουσα ΠΑΥΛΟΣ ΖΑΝΝΑΣ: Πέμπτη, Παρασκευή, Σάββατο, Κυριακή, Δευτέρα, Τρίτη, Τετάρτη 21:30

· Το τρυφερό Μικρή Αμελί, την παιδική ταινία που πραγματοποίησε την ελληνική της πρεμιέρα στο 66ο ΦΚΘ, η οποία προβάλλεται στο πλαίσιο του Kids Love Cinema. Η Αμελί είναι ένα μικρό κορίτσι που γεννήθηκε στην Ιαπωνία. Χάρη στον φίλο της τον Νισίο, η ζωή μοιάζει με μια σειρά από περιπέτειες και ανακαλύψεις. Αλλά όταν γίνεται τριών ετών, ένα περιστατικό αλλάζει τα πάντα.
Δείτε το τρέιλερ: https://youtu.be/qfwJqtuEiYE?si=MJRcWsPiQ6cJ_Q82
Αίθουσα ΠΑΥΛΟΣ ΖΑΝΝΑΣ: Κυριακή 12:00

· Το εμβληματικό Τοπίο στην ομίχλη του Θόδωρου Αγγελόπουλου, μία από τις σημαντικότερες ταινίες του ελληνικού κινηματογράφου, με την οποία κορυφώνεται η δράση Σινεμά Ξανά της Ελληνικής Ακαδημίας Κινηματογράφου. Αυτό το υπαρξιακό ταξίδι ενηλικίωσης, το οποίο συμπυκνώνει τον κινηματογραφικό στοχασμό του σπουδαίου Έλληνα δημιουργού, χάρισε διεθνή αναγνώριση στον Λευκό Πύργο, ο οποίος και αναδείχθηκε ως «Θησαυρός της Ευρωπαϊκής Κινηματογραφικής Κληρονομιάς» από την Ευρωπαϊκή Ακαδημία Κινηματογράφου. Στην ταινία, με τον Στράτο Τζώρτζογλου στον πρωταγωνιστικό ρόλο, δύο αδέρφια φεύγουν από το σπίτι τους για να βρουν τον πατέρα τους στην Γερμανία. Το ταξίδι τους, γεμάτο απώλειες και μικρά θαύματα, γίνεται μια πορεία ενηλικίωσης μέσα σε έναν κόσμο που δεν τους εξηγεί τίποτα, αλλά τους αλλάζει για πάντα.

· Αργυρός Λέοντας, βραβείο FIPRESCI και το βραβείο της Οικουμενικής Επιτροπής στο Φεστιβάλ Βενετίας
· Ευρωπαϊκό Βραβείο Καλύτερης Ταινίας της Χρονιάς

Αίθουσα ΟΛΥΜΠΙΟΝ: Παρασκευή 20:30
Συνεχίζουν την επιτυχημένη πορεία τους στις αίθουσες του Φεστιβάλ:
· Το συγκινητικό Έτσι ξαφνικά, την πιο πρόσφατη ταινία του μεγάλου Ιάπωνα δημιουργού Ριουσούκε Χαμαγκούτσι, η οποία είναι η επίσημη πρόταση της Ιαπωνίας για το Όσκαρ Καλύτερης Διεθνούς Ταινίας. Η Μαρί-Λου Φονταίν, νέα διευθύντρια ενός οίκου ευγηρίας στο Παρίσι, αγωνίζεται για μια πιο ανθρώπινη φροντίδα των ηλικιωμένων, υιοθετώντας τη μέθοδο «Humanitude», παρά τις αντιστάσεις της ομάδας της. Η γνωριμία της με τη Μαρί Μορισάκι, μια γιαπωνέζα φιλόσοφο, αλλάζει τη ζωή της. Έτσι ξαφνικά. 

Δείτε το τρέιλερ: https://youtu.be/qTsUMcKcalc?si=MOYpinJ4UoGW6gY0
Αίθουσα ΟΛΥΜΠΙΟΝ: Πέμπτη, Σάββατο, Κυριακή, Δευτέρα, Τρίτη, Τετάρτη 20:15
· Την εντυπωσιακή Θυσία, την τελευταία ταινία του Ρομέν Γαβρά, μια παραγωγή με λαμπερό καστ (Chris Evans, Anya Taylor-Joy, Vincent Cassel) η οποία γυρίστηκε εν μέρει στη Δράμα. Μετά τον μυστηριώδη θάνατο της μητέρας τους, η Τζόαν και τα αδέλφια της είναι πεπεισμένοι πως μια αρχαία προφητεία τούς έχει επιλέξει για ένα σπουδαίο καθήκον: να εξαγνίσουν τη Γη. Για να το πετύχουν, εισβάλλουν σε ένα πολυτελές φιλανθρωπικό γκαλά, όπου διασημότητες και μεγιστάνες γιορτάζουν «για καλό σκοπό», και απαγάγουν τρία πρόσωπα που προορίζονται για μια τελετουργική θυσία.
Δείτε το τρέιλερ: https://youtu.be/46K9_ZHRjh8?si=eM49L2m3HyAobJbK
Αίθουσα ΟΛΥΜΠΙΟΝ: Πέμπτη, Δευτέρα, Τετάρτη 18:00
· Το ανατριχιαστικό Primetime, το ψυχολογικό θρίλερ του Λανς Όπενχαϊμ με τον Ρόμπερτ Πάτινσον στον πρωταγωνιστικό ρόλο το οποίο εξερευνά τα όρια ανάμεσα στη δημοσιογραφία, το true crime, το reality θέαμα και τη δημόσια τιμωρία. Το 2006, ο παρουσιαστής της εκπομπής To Catch a Predator, Κρις Χάνσεν, βρίσκεται μπροστά σε μια μεγάλη ευκαιρία: ένα prime-time slot για τις ζωντανές επιχειρήσεις παγίδευσης υπόπτων για σεξουαλικά εγκλήματα κατά ανηλίκων.
Δείτε το τρέιλερ: https://youtu.be/jZvipE1EPNU?si=FgbM2VBYEkbSo-3D
Αίθουσα ΠΑΥΛΟΣ ΖΑΝΝΑΣ: Πέμπτη, Παρασκευή, Σάββατο, Κυριακή, Δευτέρα, Τρίτη, Τετάρτη 19:00

· Tο σοκαριστικό ΝΑΖΑ, το ντοκιμαντέρ των Γιουβάλ Άμπραχαμ και Ρέιτσελ Σορ για τη Γάζα, το οποίο συγκλόνισε κοινό και κριτικούς στο πρόσφατο Φεστιβάλ Κινηματογράφου της Βενετίας. Το νέο ντοκιμαντέρ των Ισραηλινών δημιουργών, το οποίο γυρίστηκε υπό άκρα μυστικότητα στη διάρκεια της νύχτας σε ταράτσες του Τελ Αβίβ, επικεντρώνεται στις μαζικές δολοφονίες Παλαιστινίων αμάχων στη Λωρίδα της Γάζας. 

Δείτε το τρέιλερ: https://youtu.be/W5OcHVNE-rE?si=pDOxOr_G4SgA8GzU
Αίθουσα ΟΛΥΜΠΙΟΝ: Παρασκευή, Σάββατο, Κυριακή, Τρίτη 18:30

	ΕΙΣΙΤΗΡΙΑ
Γενική είσοδος: 7,5€
Πέμπτη 1+1: 7,5€
Τρίτη: 6€

Φοιτητικό: 6€
Κάρτα ανεργίας: 6€
Kids Love Cinema: 3€
Σινεμά Ξανά: 5€
Εισιτήρια διαθέσιμα ηλεκτρονικά στην ηλεκτρονική διεύθυνση:
https://www.more.com/venues/filmfestival/ 



Οι αίθουσες του Φεστιβάλ Κινηματογράφου Θεσσαλονίκης είναι μέλη του

